
	СЛУЖБЕН   ГЛАСНИК  НА ОПШТИНА ДЕБРЦА
ИЗЛЕГУВА  ПО  ПОТРЕБА
ОГЛАСИ   ПО  ТАРИФАТА.
	БЕЛЧИШТА
04.06.2020 година.

Број 06.   Год. 2020
	ПОШТАРИНАТА   Е
ПЛАТЕНА    ВО   ГОТОВО.
Ж.с-ка 719014062263013.
ОПШТИНА  ДЕБРЦА



Врз основа на член 50, став 1, точка 3 од Законот за локална самоуправа („Службен Весник на РМ“ број 5/02), Градоначалникот на општина Дебрца, донесе :


З А К Л У Ч О К
За прогласување на Годишната програма за поддршка на локалниот економски развој на општина Дебрца за 2020 година


СЕ ПРОГЛАСУВА Годишната програма за поддршка на локалниот економски развој на општина Дебрца за 2020 година, што општина Дебрца ја донесе на седницата одржана на ден 29.05.2020 година. 



Број  09-982/1    				
03.06.2020 год.					
Белчишта.			                       

						ОПШТИНА ДЕБРЦА
						                  Градоначалник,
     							   Зоран Ногачески с.р.

	Врз основа на член 36 од Законот за локалната самоуправа ("Службен весник на РМ",број 5/2002) и член 21 од Статутот на општината Дебрца ("Службен гласник на општината Дебрца",број 3/2005), Советот на општината Дебрца, на седницата одржана на ден 29.05.2020 година, донесе:

Г О Д И Ш Н А   П Р О Г Р А М А
за поддршка на локалниот економски развој на општина Дебрца за 2020 година
I.
	Програмата за поддршка на локалниот економски развој се подготвува и се усвојува врз основа на надлежностите на локалната самоуправа кои произлегуваат од Законот за локална самоуправа, Статутот на општината, други позитивни законски одредби и препораките на Европската Унија за забрзување на процесот за децентрализација и креирање на буџетите на единиците на локалната самоуправа, согласно транспарентно и плански усвоените развојни документи. 
II.
	Општина Дебрца, согласно своите надлежности и задолженија, а во насока на подобрување на економската клима и условите за локален развој, според претходно усвоените дефинирани стратешки цели и приоритети, ја базира програмата за подршка на локалниот економски развој за буџетската 2020 година, при што се утврдуваат следните  приоритети:	
	

· “ ИНВЕСТИРАЈТЕ ВО ДЕБРЦА ”- креирање на веб портал и брошура , со  сите нови податоци за локациите и инвестициските проекти ;

· ЕДУКАТИВНО ИНФОРМАТИВНИ РАБОТИЛНИЦИ И СЕМИНАРИ - за можностите за искористување на средствата од ИПАРД програмата како и за средствата од Агенцијата за рурален развој ;

· СОВЕТУВАЊА И ОБУКИ - на производителите за производство на органска храна и поддршка за нејзин пласман преку угостителските објекти ;

· ПРОМОЦИЈА И БРЕНДИРАЊЕ - на  туристичките производи во општината и поттикнување на инвестиции;

· ПАТОКАЗНИ И ИНФОРМАТИВНИ ТАБЛИ - за битните туристички локалитети во општината ;

· МАПИРАЊЕ И ОБЕЛЕЖУВАЊЕ – на планинарски и велосипедски патеки ;

· КАМПАЊИ – за рекламирање на земјоделските производи на општина Дебрца и карактеристиките на истите, со цел привлекување на домашни и странски откупувачи ;

· ПОЛСКИ ПАТ- пробивање, порамнување, тампонирање на полски патишта, со цел олеснет пристап до земјоделските површини ;

· ЧИСТЕЊЕ НА РЕЧНИ КОРИТА И ОДВОДНИ КАНАЛИ- чистење на речните корита и одводните канали на сите критични точки каде постои ризик од поплавување на земјоделските површини ;

· ЗДРУЖУВАЊЕ НА ЗЕМЈОДЕЛЦИТЕ И ЗАДРУГАРСТВО- административна и финансиска поддршка за здружувањето на земјоделците и формирањето на земјоделски задруги ;

· УЧЕСТВО НА САЕМИ – финансиска поддршка за организирани настапи и посети на земјоделците на домашни и меѓународни саеми од областа на земјоделството ;

· ФИНАНСИСКА ПОДДРШКА – за здруженијата од областа на земјоделството, ловството и риболовството, за тековни активности, иновации во земјоделството и руралниот развој и за најдобрите земјоделци ;

· ПОДГОТОВКА НА ПРОЕКТИ И ПРОЕКТНО УПРАВУВАЊЕ
-подигнување на капацитетот на човечките ресурси за подготовка на проекти и проектно управување

СРЕДСТВА ОД АПЛИЦИРАНИ И ОДОБРЕНИ ПРОЕКТИ :
	
-“Уредување на атрактивни зони и патеки во Југозападниот плански регион “, - на Слатинското Езеро се уредени мини туристички содржини ( изградена е пешачка патека од камени плочи, во должина од 160 метри, уреден е паркинг простор, три летниковци, три типски пикник маси ).
Проектот се имплементира преку Центарот за развој на Југозападниот плански регион, а со финансиска поддршка на Швајцарската агенција за развој и соработка, Министерството за локална самоуправа и општина Дебрца.

-“Подобрување на конзервацијата на приоритетните растенија во меѓу-граничната област / Македонија-Грција” - подготовка на оригинални слики и видеа од локална флора во Белчишкото Блато, развој на мобилна андроид апликација и реконструкција на објект во село Белчишта и негова адаптација во изложбен објект / музеј за флората на Белчишкото Блато.
Проектот е финансиран од Европската Комисија, Interreg IPA-Cross Border Cooperation Programme MK GR ( 85 % ) и Министерството за локална самоуправа на РМ ( 15 % ).


-“Нови можности за безбеден зимски авантуристички туризам” –обележување на прекугранична планинарска патека (од планинарскиот дом во с. Брежани, општина Дебрца до општина Грамш, Албанија);  реконструкција на старото училиште во село Брежани и негова пренамена во планинарски дом,  набавка на теренски возила и опрема за спасување во зимски услови.
Проектот е финансиран од ЕУ,ИПА Програма за прекугранична соработка , Македонија-Албанија и Министерство за локална самоуправа.

-“Тампонирање на полски пат во местност “Рибница”, КО-Оровник”, средствата се обезбедени од Агенцијата за финансиска поддршка на земјоделството и руралниот развој 

III.
Динамиката на извршувањето на оваа програма ќе се одвива во зависност од приливот на средства.
IV.
	Оваа Програма влегува во сила наредниот ден од денот на објавувањето во “Службен гласник на општината Дебрца”,а ќе се применува од 01 Јануари-31 Декември 2020 година.


СОВЕТ НА ОПШТИНА ДЕБРЦА

Број 01-921/3				        ПРЕТСЕДАТЕЛ НА СОВЕТ НА ОПШТИНА 
29.05.2020 година				                        Петре Голабоски с.р.  
с.Белчишта					

